# Athör ë yic — Löŋ thiɔ̈kiic de pial në Thukulic

**Yeeŋö ye Löŋ thiɔ̈kiic de pial në Thukulic looi?**

Kɔc kɔ̈k, cïtmɛn de madiir ku Mäktäm de Gɔ̈t ku Dupiööc, kek aye keek cɔl ‘kɔc cï keek lony’. Aye naŋ riɛl bïkkë Lööŋkuɔ̈ɔ̈n ba keek ya kuany cök të cïn lɔ në thukulic ka të jiɛɛm yïn ya looi.

Yeen Löŋ tɛkdɛ̈t abï yïn ya pɛ̈n lɔ në thukulic ka panhïïm ke thukul ka ɣän kɔ̈k kedhiɛ yennëke loilooi ke thukul looi thïn yiic. Yeen Löŋ tɛkdɛ̈t alëu bï yïn ya pëën ago rɔt cië ye muk në tɛ̈ndɛ̈t peei tënnë kɔc kɔ̈k, në thɛɛr kɔ̈k yiic, në thukulic ka ɣän kɔ̈k peei yennë loilooi ke thukul looi thïn yiic. Yeen Löŋ kënnë alëu bï wël thiekiic ya mat thïn cïtmɛn de thɛɛr, ka ɣän, cenëke Löŋ kënnë bï ya kuany cök thïn yiic.

Yïn cï gäm ye löŋ kënnë ago dupiööc, mïth ke thukul, ku jɔl ya kɔc juëc kɔ̈k peei ya tɔ̈ ëke piɔl gup në thukulic. Wël juëc kɔ̈k ye jam në kë de Löŋ Wut Thiɔ̈kiic de pial në Thukulic aalëu bï keek ya yök [ëtɛ̈ɛ̈n](https://www.vic.gov.au/school-community-safety-orders). Yïn lëu ba ya daai në bïdïyo [ëtɛ̈ɛ̈n](https://vimeo.com/723185699/0195aac2e2) ago yïn ya kuɔny ago tɛ̈n yennë Löŋ Wut Thiɔ̈kiic de pial në Thukulic cɛɛth thïn ya deetic?

**Bï ye löŋ kënnë ya tɔ̈ në kaam yïndï yic?**

Yeen Löŋ kënnë ëyadɛ̈ŋ abï yïn ya lɛ̈k në thɛɛr bennëke ye lööŋ käkë ya tɔ̈. Thɛɛr juëc bennëke ye löŋ kënnë cɔk tɔ̈ abï ya pɛ̈i kaa 12.

**Lëu ba ya lɛ̈k thukul wudë lɔn cän ye Löŋ cïkkë lueel kënnë rɛɛc?**

Të ŋootë raan ke kën Löŋ guɔ tääu, ke kaa bï yïn kɔn ya cɔk ŋic këdeen cïkkë tak në kë de Löŋ yic ku jɔl ya wɛ̈tden ëcɔk keek cɔk tak tɛ̈ɛ̈u de Löŋ. Yïn lëu ba awarak ya tuɔɔc në tharduɔ̈ɔ̈n ca lɔcic ago guiir apieth ëke cï yïn cɔk tɔ̈ wuya, ku jɔl ya tɛ̈n lëu ben yïn ya tiaam thïn ka mɛnhdu ka këriɛ̈ɛ̈c ëbën kɔɔr, ago keek cɔk tak kä bïkkë keek ya looi në Löŋ yic. Cïtmɛn de, alëu ba ya kɔɔr ba lɛ̈k thukul lɔn tɔ̈nnë mɛnhdu ke ye aduɛ̈ɛ̈ny ago ya ŋoot ke guïïrë ajuiɛɛr de kuɔɔny ben ya ben ya lɔ në thukulic.

Yïn bï ya naŋ nïn kaa 7 ago ye athör kënnë ya tuɔ̈c raan tɔ̈ kennë mɛnhdu ku bïkkë guiir lɔn cïï kek tɛ̈ɛ̈u de löŋ tääu. Yïn lëu ba ya thiëc në thɛɛr juëc bïn ke te athör kënnë ya tuɔɔc, të kɔɔr yïn en.

Athör bï gɔ̈ɔ̈r alëu bï ya tuɔɔc në imelic ka bï ya tuɔ̈c raan lɔgɔk ye ajuiɛɛr kënnë juiir. Anɔŋ athöör de nyuuth bïn athöördu ya thɔ̈ɔ̈ŋ kennë yen ba yök në wɛbthait de Mäktäm de Gɔ̈t ku Piööc [ëtɛ̈ɛ̈n](https://www.vic.gov.au/school-community-safety-orders).

Naa ca jai ago athördun gɔ̈t ku ba tuɔɔc, ke yïn lëu ba thiɛ̈c ago yïn guiɛ̈ɛ̈r wɛ̈t në röl ëyadɛ̈ŋ. Yïn lëu ba raan dɛ̈t peei ëyadɛ̈ŋ ya thiëëc ago ye athör kënnë ya tuɔɔc në nyindu yic, cï mɛn de raan ye yïn kuɔny në duɛ̈ɛ̈nydu yic ka agamlöŋ de wɛ̈ɛ̈r ë thok.

**Naa naŋ mɛnhdun tɔ̈ në thukulic, yeeŋö bï rɔt ya luɔ̈i keek në yemɛɛn bï ɣɛn kee Löŋ Latueŋ kuany cök?**

Thukulduɔ̈n acï tak arëëtic në adöt në kuɛɛr bennë kee Löŋ käkë mɛnhdu ya gäm badhɛɛl ku jɔl ya tɛ̈nduɔ̈ɔ̈n yïn nyin tïït në keek. Yeen Löŋ cï tääu kënnë acïï yïn bï ya pëën ago nyïn ciɛ̈ ye tïït në keek ka mɛtduɔ̈ɔ̈n ë rɔt në piööcdenic.

Thukulduɔ̈n abï yïn dɔc ya gäm ‘Löŋ ke Jam ke Yök de Kuɔɔny’ në ye thar thiin bennë yïn ya gäm Löŋ käkë yic. Kënnë abïï juiir në:

* të cït të lëu bennë yï lɛ̈k thukulde mɛnhdu
* kueer lëu bennë mɛnhdu ya ŋoot kë lɔ tueŋ në thukulic ku bï ya luui në loilooi ke thukulic apiɛth.
* kä bïkkë keek ya looi agonëke mɛnhdu ya kuɔny ku bennëke nyin ya tïït në yen.

**Yeeŋö bï rɔt ya looi të kën ɣɛn Löŋ kuany cök?**

Naa kënnë kee Lööŋ kuany cök cï tën cennë keek luɛɛl thïn, ke thukul alëu bï yïn ya guɛɛl në Gadhic ke makäm ago yïn cɔk kuay ye Löŋ cök.

Naa lɔ Gadhic de Makäm yïn yök ke yï nɔŋ nhom awäc në kë kën yïn Löŋ kuany cök, ke kaa lëu bïkkë kee käkë ya looi:

* bï yïn wïc ba ukuma cuat piny
* bï naŋ wɛ̈t bï ya tääu ke ba ya kuanycök
* bï yïn ya cɔk loi këdɛ̈t peei bï yïn ya cɔk kuany ye Löŋ kënnë cök
* bï yïn wïc ba gɛrë këdɛ̈ peei wɛ̈n ye makäm yök kë piɛth looi.

Yïn cïï bï ya mac, ka bï yïn ya tuɔ̈c athöör ë tɔ̈ɔ̈u de awɛ̈ɛ̈c ku bï yïn ya kuum të kën yïn ye löŋ kënnë kuanycök.

**Ku naa kaar bï ye Löŋ waaric?**

Naa kɔɔr bïï Löŋ nyaai ka waar, ke yïn lëu ba raan mac ajuiɛɛr de Löŋ käkë ya thiëëc ago keek ya waariic cï tɛ̈nduɔ̈ɔ̈n kɔɔr yïn keek thïn. Naa cï ye raan kënnë gam, ke ka bï yïn ya gät athöör në kë de ye löŋ cï waarv yic kënnë. Naa cïï raan kënnë jai, ke ka bïkkë ya kɔɔr ba lööŋ ya kuanycök cï tɛ̈ndeen tɔ̈ keek thïn.

Naa kɔɔr bï raan mac ajuiɛɛr bï naŋ Löŋ jöt juɛk në kee Löŋ yic, ke kaa bï ajuiɛɛr kënnë ya kuanycök cï tɛ̈n yennë ye kuanycök thïn wënthɛɛr.

**Ku naa kaar ba madhulum looi në kë de ye Löŋ?**

Yïn lëu ba ya thiɔ̈ɔ̈ŋ tënnë thukulduɔ̈n ago madhulum ya looi në kë de ye löŋ kënnë, në kë de kee käkë:

* Të cï jai në kë de ye Löŋ cï tääu kënnë yic tënnë yïn
* Të cïn raan mac ye ajuiɛɛr kënnë thiëëc ago naŋ kë wɛɛric në kë de ye löŋ kënnëe yic ku cïkkë jai, ku yïn kën piɔ̈u miɛt wennë ye wɛ̈t cï tak kënnë yic
* Naa cï raan mac ye ajuiɛɛr kënnë ye löŋ kënnë waaric ku yïn kën piɔ̈u miɛt wennë ye wɛ̈t cï tak kënnë yic
* Naa cïï raan mac ye ajuiɛɛr kënnë tak ago ye löŋ kënnë cië temkɔ̈u, ku yïn kën piɔ̈u miɛt wennë ye wɛ̈t cï tak kënnë yic.

Cɛɛth ye loi alɔŋthïn alëu bï nïn kee 28 ya thöl në luɔɔide yic ëbɛ̈n, jɔɔk në kööl ëtooc yïn athör tënnë madiir. Ë thaar kënnë ayennë luui ke kɔc nɔŋ adöt agonnë löŋ cïï rɔ̈ŋ kennë yïn cï tääu ya cɔk bï ya deetic ku jɔl ya wëlkuɔ̈ɔ̈n ca keek lueel në toocduɔ̈ɔ̈n de athöric.

Cɛɛth ye looi alɔŋthïn alëu bï Löŋ ya cɔk bï keek ya waariic, bï Löŋ teem kɔ̈u ka cïïbë looi ëyadɛ̈ŋ. Naa cï ye wɛ̈t kënnë looi, ke yïn bï ya lɛ̈k në Imelic/ka bï yïn ya tuɔ̈c athör në thanduŋ de thöön ku bennë yïn guiɛ̈ɛ̈r ke cï yök në ajuiɛɛr de cɛɛthic ku bï yïn ya kony ago keek deetiic apieth.

Naa kɛ̈nnë piɔ̈u miɛt në wɛ̈t cï yök në cɛɛth alɔŋthïn cï looi yic, ke yïn lëu ba madhulum ya looi tënnë akut de Victorian Civil and Administrative Tribunal. Yïn lëu ba wël juëc yök në kë de ye wɛ̈t kënnë yic tënnë wɛbthait de Mäktäm de Gɔ̈t ku piööc tɔ̈ [ëtɛ̈ɛ̈n](https://www.vic.gov.au/school-community-safety-orders).

**Naa kaar kuɔɔny de wɛ̈ɛ̈rë thok/ kuɔɔny de agamlöŋ ka kuɔɔny dɛ̈t peei?**

Naa kɔɔr agamlöŋ, ka raan bï yïn ya gäm kuɔɔny, ke ka lëu ba ya guiɛ̈ɛ̈r madir de thukul ago yïn gäm ye kuɔɔnyduɔ̈ɔ̈n kɔɔr kënnë.

Naa ye mɛnhdu lɔ në thukul de akuma yic, ke yïn lëu ba mäktämdïït de wäläya mäktäm de Gɔ̈t ku Piööc ya guik cök ago kuɔɔny dït apɛi ya yök thïn ëtënnë.

|  |  |
| --- | --- |
| North Eastern Victoria  Puun: 1300 333 231  Imel: [nevr@education.vic.gov.au](mailto:nevr@education.vic.gov.au) | North Western Victoria  Puun: 1300 338 691  Imel: [nwvr@education.vic.gov.au](mailto:nwvr@education.vic.gov.au) |
| South Eastern Victoria  Puun: 1300 338 738  Imel: [sevr@education.vic.gov.au](mailto:sevr@education.vic.gov.au) | South Western Victoria  Puun: 1300 333 232  Imel: [swvr@education.vic.gov.au](mailto:swvr@education.vic.gov.au) |

**Ku naa kaar wël juëc kɔ̈k?**

Yïn lëu ba ya lɔ në wɛbthait de Mäktäm de Gɔ̈t ku Piööc [ëtɛ̈ɛ̈n](https://www.vic.gov.au/school-community-safety-orders) ago wël juëc lɔ yök thïn ëtɛ̈ɛ̈n.